Source: http://galamus.hu/index.php?option=com_content&view=article&id=57724:a-fideszes-alkotmanytervezet-56968&catid=79&Itemid=164&tmpl=component&print=1&layout=default&page=
Timestamp: 2020-02-17 02:53:06
Document Index: 6393544

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ']

Galamus - A fideszes alkotmánytervezet
A fideszes alkotmánytervezet
2011. március 10. csütörtök, 10:54
Elkészült a Fidesz-KDNP alkotmánytervezete, jelentette be szerdán Lázár János, a Fidesz frakcióvezetője, aki a húsvéti alkotmány tervezetének nevezte a sajtótájékoztatón nyilvánosságra hozott szöveget. Lázár szerint a Fidesz-KDNP Szájer József vezette alkotmányszövegező bizottsága Európa „legjövőorientáltabb” alkotmányszöveg-tervezetét terjesztette elő; „ezt az alkotmányt az Országgyűlés nemcsak a mának, hanem döntő mértékben a jövőnek, gyermekeinknek és unokáinknak is fogja megalkotni”. A szövegezőbizottság figyelembe vette a köztársasági elnök három felhívását is, így a magyar nyelv védelmét, a mozgás fontosságát, és kerülik a tervezetben az idegen szavakat, mondta Lázár. A tervezet egyebek mellett arra tesz javaslatot, hogy az önkormányzati képviselők és a polgármesterek megválasztása után a mandátumuk öt évre szóljon. Az Országgyűlés április 18-án dönthet az új alkotmányról, Schmitt Pál pedig április 25-én [húsvét hétfőn – a szerk.] írhatja alá. Az alkotmánytervezet szerint az alaptörvény végén felsorolnák az igennel szavazó képviselők nevét rangok, pártmegjelölések nélkül.
Az alábbiakban kiemeljük az alkotmánytervezet fontosabb témaköreit és elképzeléseit.
Az alkotmány első mondata
I. A preambulum – ezentúl nemzeti hitvallás
Aki beszél:
Mi, a magyar nemzet tagjai, az új évezred kezdetén, felelősséggel minden magyarért, kinyilvánítjuk az alábbiakat
A kereszténység mint nemzetmegtartó
A nemzet szellemi és lelki egysége
Vállaljuk, hogy örökségünket, a magyar kultúrát, egyedülálló nyelvünket, a Kárpát-medence ember alkotta és természet adta értékeit, ápoljuk és megóvjuk. Felelősséget viselünk utódainkért, ezért anyagi, szellemi és természeti erőforrásaink gondos felhasználásával védelmezzük az utánunk jövők életfeltételeit.
Összetartozásunk alapértékei a hűség, a hit és a szeretet
Valljuk, hogy valódi népuralom csak ott van, ahol az állam szolgálja polgárait, ügyeiket méltányosan, visszaélés és részrehajlás nélkül intézi.
Szent Korona, diktatúrák, mai szabadságunk
Hazánk 1944. március tizenkilencedikén elveszített állami önrendelkezésének visszaálltát 1990. május másodikától, az első szabadon választott népképviselet megalakulásától számítjuk.
A szellemi-lelki megújulás szükségessége; hisszük, hogy Magyarország újra nagy lesz
Alaptörvényünk jogrendünk alapja; szerződés a múlt, a jelen és a jövő magyarjai között; élő keret, amely kifejezi a nemzet akaratát, azt a formát, amelyben élni szeretnénk.
Az előrehozott zárómondat: Isten és ember előtt
Mi, a 2010.április 25-én megválasztott Országgyűlés képviselői, Isten és ember előtti felelősségünk tudatában, Magyarország első, egységes Alaptörvényét a fentiek szerint állapítjuk meg.
II. Részletek az alkotmánytervezetből
A haza neve, ahol élünk
Az egységes magyar nemzet
Magyarország az egységes magyar nemzet eszméjétől vezérelve felelősséget visel a határain kívül élő magyarok sorsáért, elősegíti közösségeik fennmaradását és fejlődését, támogatja magyarságuk megőrzésére irányuló törekvéseiket, előmozdítja egymással és Magyarországgal való együttműködésüket.
Vármegyerendszer
Magyarország területe vármegyékre, városokra, községekre tagozódik.
Születésével a magyar állampolgár gyermeke magyar állampolgár. Sarkalatos törvény a magyar állampolgárság keletkezésének vagy megszerzésének más eseteit is meghatározhatja. Az állampolgárság részletes szabályait sarkalatos törvény határozza meg.
A címer és a zászló a történelmileg kialakult más formák szerint is használható. A címer és a zászló használatának részletes szabályait, valamint az állami kitüntetéseket sarkalatos törvény határozza meg.
Védett házasság férfi és nő között, a család a nemzetfennmaradás alapja
Magyarország védi a házasság intézményét mint a férfi és nő között, önkéntes elhatározás alapján létrejött életközösséget, valamint a családot mint a nemzet fennmaradásának alapját.
Magyarország gazdaságának alapjai
Magyarország gazdasága az értékteremtő munkán és a vállalkozás szabadságán alapszik.
Az alkotmányértelmezés kötelező szempontjai
Az Alkotmány rendelkezéseit azok céljával, a benne foglalt Nemzeti Hitvallással és történeti alkotmányunk vívmányaival összhangban kell értelmezni.
Alapjogok, korlátozásuk és biztosításuk más állampolgároknak
AZ EMBER sérthetetlen és elidegeníthetetlen alapvető jogait tiszteletben kell tartani. Védelmük az állam elsőrendű kötelezettsége.
Alapvető jog más alapvető jog érvényesülése vagy valamely alkotmányos érték védelme érdekében, a feltétlenül szükséges mértékben, az elérni kívánt céllal arányosan, az alapvető jog lényeges tartalmának tiszteletben tartásával korlátozható.
A törvény alapvető állampolgári jog gyakorlását magyar állampolgársággal nem rendelkező személynek is biztosíthatja.
Magzati jog
Az egyház önálló, az állam együttműködik vele
Hatályos alkotmány:
60. § (3) A Magyar Köztársaságban az egyház az államtól elválasztva működik.
Alkotmánytervezet:
Magyarországon az állam és az egyházak különváltan működnek. Az egyházak önállóak. Az állam a közösségi célok érdekében az egyházakkal együttműködik.
Magyarország elismeri és védi a sajtószabadságot. A sajtószabadságra, valamint az elektronikus tömegtájékoztatási és hírközlési piac felügyeletére vonatkozó részletes szabályokat sarkalatos törvény határozza meg.
A tudományos kutatások értékének megállapításáról
Magyarország védi a tudományos és művészeti élet szabadságát, a tanulás és a tanítás szabadságát. Tudományos kutatások értékét megállapítani kizárólag a tudomány művelői jogosultak.
Kinek kötelesség, kinek törekvés
Képességeinek és lehetőségeinek megfelelő munkavégzésével mindenki köteles hozzájárulni a közösség gyarapodásához.
Magyarország törekszik arra, hogy megteremtse annak feltételeit, hogy minden munkaképes ember, aki dolgozni akar, dolgozhasson.
A munkavállalók és munkaadók – a munkahelyek biztosítására, a nemzetgazdaság fenntarthatóságára, és más közösségi célokra is figyelemmel – egymással együttműködnek.
Nyugdíj: két pillér, nők
Magyarország az időskori megélhetés biztosítását a társadalmi szolidaritáson alapuló egységes állami nyugdíjrendszer fenntartásával, és önkéntesen létrehozott társadalmi intézmények működésének lehetővé tételével segíti elő. Törvény az állami nyugdíjra való jogosultság feltételeit a nők fokozott védelmének követelményére tekintettel is megállapíthatja.
Választójog: magyarországi lakóhelyhez kötHETI; anyáknak plusz szavazati jog
Minden nagykorú magyar állampolgárnak joga van ahhoz, hogy az országgyűlési képviselők, a helyi önkormányzati képviselők és polgármesterek, valamint az európai parlamenti képviselők választásán választó és választható legyen. Sarkalatos törvény a választójog gyakorlását vagy annak teljességét magyarországi lakóhelyhez, a választhatóságot további feltételekhez kötheti.
(2) A jövő nemzedékek érdekében nem tekinthető az egyenlő választójog sérelmének, ha sarkalatos törvény azokban a családokban, ahol van kiskorú gyermek, az anyának – illetőleg helyette törvényben meghatározott esetben más személynek - további egy szavazati jogot biztosít.
Adózás: a gyereknevelésre tekintettel
Minden ember és törvény alapján létrehozott jogalany teherbíró képességének megfelelően hozzájárul a közös szükségletek fedezéséhez.
A közös szükségletek fedezéséhez való hozzájárulás mértékét a gyermeket nevelők esetében a gyermeknevelés kiadásainak figyelembevételével kell megállapítani.
A köztársaság elnök jogköre
30A § (2): A köztársasági elnöknek az (1) bekezdésében meghatározott minden intézkedéséhez és rendelkezéséhez – az a), d), e), f) és g) pontban foglaltak kivételével – a miniszterelnöknek vagy az illetékes miniszternek az ellenjegyzése szükséges.
A köztársasági elnöknek a (4) bekezdésben meghatározott minden intézkedéséhez és döntéséhez a Kormány tagjának ellenjegyzése szükséges. Törvény a törvény által a köztársasági elnök hatáskörébe utalt döntést a Kormány tagjának ellenjegyzéséhez kötheti.
Kitüntetés-megtagadás
[A köztársasági elnök] törvényben meghatározott kitüntetéseket, díjakat és címeket adományoz, valamint engedélyezi külföldi állami kitüntetések viselését,
ám ennek teljesítését megtagadja, ha ez az Alkotmány értékrendjét sértené.
Miniszterelnök és kormányprogram
33. § (3): A miniszterelnök megválasztásáról, továbbá a Kormány programjának elfogadásáról az Országgyűlés egyszerre határoz.
…a központi költségvetésről, a költségvetés végrehajtásáról, a központi adónemekről, az illetékekről és járulékokról, a vámokról, valamint a helyi adók központi feltételeiről szóló törvények alkotmányosságát kizárólag az élethez és emberi méltósághoz való joggal, a személyes adatok védelméhez való joggal, a gondolat, lelkiismeret és vallás szabadságához való joggal vagy a magyar állampolgársághoz kapcsolódó jogokkal összefüggésben vizsgálhatja felül, és ezek sérelme miatt semmisítheti meg.
Alkotmánybírák: 9 helyett 12 év
Az Ab-ról szóló 1989. évi XXXII. törvény:
8. § (3) Az Alkotmánybíróság tagja kilenc évre kerül megválasztásra. Az Alkotmánybíróság tagja egyszer újraválasztható.
Az Alkotmánybíróság tizenegy tagból álló testület, melynek tagjait az Országgyűlés, az országgyűlési képviselők kétharmadának szavazatával, tizenkét évre választja.
Alkotmánybírósági eljárás kezdeményezése
32A § (4) Az Alkotmánybíróság eljárását törvényben meghatározott esetekben bárki kezdeményezheti.
Alkotmánybírák választása
32A § (5) Az Alkotmánybíróság tagjaira – a képviselőcsoportok közötti létszámarányokat is figyelembe véve – az Országgyűlésben képviselettel rendelkező pártok képviselőcsoportjainak tagjaiból álló jelölő bizottság tesz javaslatot.
Az Alkotmánybíróság elnökének megválasztása az OGY hatásköre
4. § (2) Az Alkotmánybíróság a tagjai közül három évre megválasztja az elnökét és helyettes elnökét, akik e tisztségre újraválaszthatók.
Az Országgyűlés, az országgyűlési képviselők kétharmadának szavazatával, az Alkotmánybíróság tagjai közül elnököt választ, az elnök megbízatása az alkotmánybírói megbízatása megszűnéséig tart.
A legfőbb bírósági szerv a Kúria.
Bírósági önigazgatás
50. § (4) A bíróságok igazgatását az Országos Igazságszolgáltatási Tanács végzi, az igazgatásban bírói önkormányzati szervek is közreműködnek.
A bírói önkormányzati szervek közreműködnek a bíróságok igazgatásában.
Legfelsőbb Bíróság elnökhelyettesei
48. § (1 [az LB] elnökhelyetteseit a Legfelsőbb Bíróság elnökének javaslatára a köztársasági elnök nevezi ki.
A bírók jogértelmezése
A bíróságok a jogalkalmazás során a jogszabályok szövegét azok céljával és az Alkotmánnyal összhangban értelmezik. A jogszabályok értelmezésekor azt kell feltételezni, hogy azok a józan észnek megfelelő, erkölcsös és gazdaságos célt szolgálnak.
[Egyelőre ennyi – a szerk.]
A tervezetről lásd Bauer Tamás írását: A köztársaság lebontása